Stephan & Vilma se plaastroue - Mooi Troues
Die venue van Stephan en Vilma se plaastroue is die perfekte plek vir paartjies wat vir 'n rustieke lokaal op 'n plaas soek om hul groot dag te vier. Die wit mure van die venue bied ook paartjies 'n leë doek waarby die klem sal lê op hul dekor en met die Kristal kandelare bring dit die deftigheid ook by en daarom kan ons verstaan hoekom Stephan en Vilma hul troue by die venue gehou het.
Ons by Mooi Troues hou baie van die fotos voor die Klimop rankplante en die sonsondergang met Stephan en Vilma se fotosessie gee 'n dramatiese tog romantiese gevoel by hul fotos.
Ja, ons was Zanzibar toe vir ons wittebrood. Stephan het als gereël en dit was 'n verassing vir my totdat ons op die vliegtuig klim. Ons het by Dream of Zanzibar gebly en heeldag op die strand gelê en skemerkelkies gedrink. Ek wens dit toe vir elke paartjie om mekaar te geniet dag in en dag uit. Mens is nogal moeg na al die opwinding van die troue en dit is heerlik om te kan ontspan op 'n tropiese eiland vir 'n week. Dit was die beste, luukse vakansie ooit!